Conte per a infants de 0 a 3 anys, en forma de rodolins, per aprendre a anar a dormir i per iniciar-se en la rutina d'higiene personal.
També educa en la diversitat familiar visibilitzant una família amb dos pares.
Funes, reputat educador especialista en l'adolescència, explica que educar adolescents no es només una qüestió d'alliçonar sinó de comprendre'ls.
Reclama, tal i com versa en el títol de l'obra, un amor incondicional i necessari perquè trobin la seva forma de ser lliures sense sentir en cap moment que estan sols.
Incideix en quatre aspectes rellevants: la sobreprotecció, el paper de l'escola, l'equilibri emocional i la comprensió de la societat.
Traducció catalana del manual de formació d'ALFACA (Alternative family care), un programa cofinançat per la Comissió Europea, que ofereix formació pràctica als professionals implicats en el treball amb famílies d'acollida que es fan càrrec de menors no acompanyats.
Estudi sobre la protecció de l'infant i l'adolescent que és separat dels seus pares quan es troba en situació de desemparament.
Revisa l'ordenament jurídic català i els procediments de valoració i decisió sobre la separació i fa una comparativa de models i indicadors de sistemes de protecció d'altres països amb el sistema català.
El Pla presenta les actuacions transversals que duen a terme els diversos departaments de la Generalitat per donar resposta a les diverses etapes i necessitats del cicle vital de les persones.
Es tracta d'un abordatge integral des de l'àmbit social, educatiu, de salut o de polítiques laborals.
Llibre que analitza, des d'una perspectiva antropològica i social, el model tradicional de família nuclear heterosexual així com les noves formes alternatives de convivència i reproducció, fruit dels canvis socials, culturals, econòmics i polítics, i també dels avenços tecnològics.
Investigació de la Universitat de la Rioja que visibilitza la maternitat de dones lesbianes, tot mostrant experiències de vida diverses i incidint en els reptes que cal afrontar davant una societat heteronormativa.
Es fonamenta en l'anàlisi de la maternitat des de la perspectiva de la filosofia i de la història contemporània i desmitifica la idea del model imperant de família heterosexual.
Obra guanyadora del Premi Internacional en Educació Social Joaquim Grau i Fuster 2017 "Reflexió sobre la pràctica educativa".
És un compendi per entendre i guiar en l'atenció i la vinculació del menor al centre de protecció, a partir d'exemples reals.
Es basa en el plantejament de bones pràctiques anomenades restauratives, una tècnica reparadora que identifica els danys per reparar-los i eradicar-los.
Una família de conillets acosta els infants a la pràctica del mindfulness, a partir de textos per ser llegits sense pressa perquè prenguin consciència d'allò que escolten o llegeixen (sentir el cos, menjar, caminar, respirar, gaudir o pensar).
La finalitat és convertir la lectura lúdica i educativa en una experiència on trobar assossec i benestar, i sentir la relació entre cos, ment i emocions.
L'autora és una de les científiques més reconegudes del nostre país, és dislèxica i de petita també va patir els seus efectes.
Ha fundat Change Dyslexia, una empresa social que desenvolupa eines per a la detecció precoç i la millora de la dislèxia.
Aquest manual presenta les eines tecnològiques i les estratègies actuals per ajudar els infants que la pateixen.
Carlos Villagrasa Alcaide, professor titular de Dret Civil de la Universitat de Barcelona, aquesta obra analitza i fa propostes de millora de la normativa penitenciària estatal que regula les Unitats de Mares dels centres penitenciaris, en les quals conviuen les preses amb els seus fills menors de 3 anys, en base al principi de l'interès superior del menor.
Activitats didàctiques per a infants que presenten trastorns del llenguatge, que són les dificultats envers el llenguatge receptiu i el llenguatge expressiu.
Les propostes recollides es divideixen per franges d'edat per treballar la fonètica-fonologia, la morfosintaxi, el lèxic i semàntica, i la pragmàtica.
Obra coral que aborda la intervenció socioeducativa amb les famílies i els infants en risc amb un enfocament ecològic, prenent com a eixos centrals la parentalitat positiva i l'atenció a les necessitats de la persona.
Incideix en el sistema de protecció, l'acolliment residencial i familiar, l'adopció, la reinserció dels menors infractors, la inserció sociolaboral, la transició laboral, la intervenció en casos de trastorn de conducta i la influència de les TIC.
Obra guanyadora de la beca Carnet Jove Connecta't al Còmic 2018.
Els germans protagonistes, la Nina i el Max, mantenen una relació complexa que es veurà afectada per l'adopció d'una gata.
La història, amb un toc d'humor, reflecteix la realitat de les relacions familiars i en especial, el vincle entre germans.
La neuropsicologia infantil permet conèixer el funcionament i desenvolupament del cervell i relacionar possibles anomalies cerebrals amb dificultats cognitives, emocionals i comportamentals de l'infant.
Aquest manual presenta casos clínics i se'n revisa el diagnòstic i les tècniques d'intervenció des d'una perspectiva integradora i interdisciplinar.
Llibre per entendre el desenvolupament motor de l'infant durant els seus primers anys de vida des d'una vessant neurològica.
Dona especial rellevància a l'equilibri, però també té en compte els aspectes sensorials com l'alimentació, la música i el moviment, i qüestions importants per a l'aprenentatge posterior.
Bibliografia de literatura infantil/juvenil i per adults amb la discapacitat com a tema cabdal.
Totes les obres referenciades, posteriors a l'any 2000 i en llengua castellana, tenen un to positiu i normalitzador.
Un sistema d'icones indica, per a cada llibre (bàsicament infantil i juvenil), els valors que transmet, la classificació per edat, el tipus de discapacitat i el grau de parentiu del familiar que escriu el conte.
Autors de prestigi internacional aborden en 17 relats infantils i juvenils els principis, articles i drets de la Convenció de les Nacions Unides sobre els drets de l'infant perquè nens i nenes coneguin els seus drets i responsabilitats.
Cada conte va acompanyat d'una unitat didàctica per treballar els continguts del text i d'una il·lustració, elaborades per estudiants del Grau en Belles Arts de la UB.
Relats en castellà i català, amb titulació i vocabulari romaní, desenvolupats per alumnes i famílies gitanes de l'Institut Escola del Prat de Llobregat, que mostren els trets culturals propis de la seva comunitat amb una visió positiva.
La iniciativa, que compta amb el suport del Pla integral del poble gitano, té la voluntat d'afavorir l'èxit acadèmic dels alumnes i la integració de les famílies en l'entorn escolar.
En aquest conte onomatopeic per a ser llegit i recitat en veu alta, els animals es presenten amb els seus sons característics: miolant, renillant, escatainant...
Té l'objectiu de treballar la lectura visual, l'oïda i la identificació de text i imatge amb infants d'entre 0 i 3 anys.
Guanyador del premi Pequeño dragón 2018 atorgat per la llibreria El dragón lector.
Obra coral sobre la salut mental a la primera infància: fa una aproximació a les noves modalitats de parentalitat i reproducció; als trastorns i patologies de l'etapa perinatal; els problemes psicopatològics de les mares i llur influència en el desenvolupament psíquic del nadó; i al desenvolupament i l'atenció precoç dels infants de 0 a 3 anys.
Àlbum de la col·lecció de contes de tipus acumulatiu Uni, dori que afavoreix la memòria i l'atenció.
Té una estructura fixa que es va repetint a cada pàgina, que acumula personatges o elements, tot fent una seqüència rítmica que ajuda a seguir i retenir el fil argumental.
Indicat per infants a partir de 3 anys.
Guia pràctica perquè els pares entenguin la importància de l'educació emocional en la infància i sàpiguen incorporar-la en la criança.
Podran entrenar els infants en la no dependència, fer-los forts i plens d'autoestima, a partir de les dinàmiques i els jocs proposats, desenvolupats amb èxit a La Granja, una granja-escola situada a Santa Maria de Palautordera.
L'autor del llibre Yo nunca fui a la escuela fa confiança en les disposicions espontànies i la capacitat innata dels infants per aprendre, i defensa que el joc és la base del seu desenvolupament i de la seva felicitat.
Iniciativa de la Unió Catalana de Centres de Desenvolupament Infantil i Atenció Precoç que presenta les bases per al disseny d'un sistema integral d'atenció de tota l'etapa infantil de 0 a 12 anys des dels serveis de salut, d'educació i de l'àmbit social.